stanford-oval/wikipedia huggingface dataset:
Purppurasuuhautoja

| Purppurasuuhautoja |
| --- | --- |
 Etualalla hautova naaras, taka-alalla koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Tumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Alaheimo::  Afrikankirjoahvenet Pseudocrenilabrinae
Suku::  Pseudocrenilabrus
Laji::  nicholsi
Kaksiosainen nimi
 Pseudocrenilabrus nicholsi  (Pellegrin, 1928) 
Synonyymit
 Paratilapia nicholsi Pellegrin, 1928 
Katso myös
   Purppurasuuhautoja Wikispeciesissä   Purppurasuuhautoja Commonsissa 
Infobox OKNimi-testi OKIUCN-testi OK: 
Purppurasuuhautoja (Pseudocrenilabrus nicholsi) on kirjoahventen (Cichlidae) heimoon ja afrikankirjoahventen (Pseudocrenilabrinae) alaheimoon kuuluva trooppisissa, makeissa vesissä elävä kalalaji. Sitä voidaan pitää akvaariokalana, mutta sen kysyntä ei ole kovin suurta.
Purppurasuuhautojan tieteellinen lajinimi nicholsi kunnioittaa yhdysvaltalaista iktyologia John Treadwell Nicholsia, joka antoi purppurasuuhautojalle alun perin tieteellisen nimen Paratilapia ventralis, mutta tämä oli jo käytössä sinisulkahautojan (Ophthalmotilapia ventralis) nimistössä.
Purppurasuuhautojan levinneisyys ulottuu Yangambin ylävirralta Kongojokeen.
Purppurasuuhautojakoiraat ovat naaraita paljon värikkäämpiä, niissä on sinisen, kullan ja punaisen sävyjä. Naaraat ovat ruskeita. Koiraat ovat tavallisesti noin 9 senttimetrin mittaisia ja täten myös noin 7 senttimetrin mittaisia naaraita suurempia.
Purppurasuuhautoja lisääntyy akvaariossa hyvin helposti. Sen elinikä on noin 12 vuotta. Purppurasuuhautojat ovat suuhautojia, ja niillä naaras hautoo.
Aki (1907)

| Aki / 安芸戦艦 |
| --- | --- |
 Aki

Aluksen vaiheet
Rakentaja:  Kuren laivastontelakka
Kölinlasku:  15. maaliskuuta 1906
Laskettu vesille:  14. huhtikuuta 1907
Palveluskäyttöön:  11. maaliskuuta 1911
Poistui palveluskäytöstä:  1923
Loppuvaihe:  upotettu maalilaivana 7. syyskuuta 1924
Tekniset tiedot
Uppouma:  20 100 t
Pituus:  150 m (kokonaispituus 140,21 m (vesiraja)
Leveys:  25,48 m
Syväys:  8,38 m
Koneteho:  24 000 shp
Nopeus:  20 solmua
Miehistöä:  931
Aseistus
Aseistus:  4 × 12″/L45-tykkiä kaksiputkisina asennuksina 12 × 10″/L45-tykkiä 8 × 6″/L45-tykkiä 8 × 3″/L40-tykkiä 4 × 3″/L28-tykkiä 5 × 18″ torpedoputkea
Aki (jap. 安芸戦艦) oli keisarillisen Japanin laivaston Satsuma-luokan taistelulaiva. Alus valmistettiin Kuren laivastontelakalla vuosina 1906–1911 ja se poistettiin palveluksesta vuonna 1923 Washingtonin laivastosopimuksen mukaisesti.
Valmistus

Alus tilattiin 1904 Kuren laivastontelakalta, missä köli laskettiin 15. maaliskuuta 1906. Alus laskettiin vesille vuotta myöhemmin 14. huhtikuuta ja valmistui 11. maaliskuuta 1911.
Palvelus

Washingtonin laivastosopimuksen mukaisesti alus poistettiin palveluksesta vuonna 1923. Se upotettiin maalialuksena  7. syyskuuta 1924.
Primera División kausi 2016–2017

Primera División kausi 2016–2017 oli Andorran seurajalkapalloilun korkeimman sarjan, Primera División, 22. kausi. Kausi alkoi 18. syyskuuta 2016.
Runkosarja > Sarjataulukko

| Sij>  | Joukkuen • k •  | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 | FC Santa Coloma | 21 | 15 | 3 | 3 | 44 | 14 | +30 | 48 | Etenee mestaruusvaiheeseen |
| 2 | Sant Julià | 21 | 13 | 5 | 3 | 49 | 16 | +33 | 44 | Etenee mestaruusvaiheeseen |
| 3 | UE Santa Coloma | 21 | 13 | 5 | 3 | 54 | 22 | +32 | 44 | Etenee mestaruusvaiheeseen |
| 4 | Lusitanos | 21 | 11 | 6 | 4 | 40 | 20 | +20 | 39 | Etenee mestaruusvaiheeseen |
| 5 | Engordany | 21 | 8 | 6 | 7 | 35 | 27 | +8 | 30 | Joutuu putoamisvaiheeseen |
| 6 | Encamp | 21 | 4 | 3 | 14 | 18 | 31 | −13 | 15 | Joutuu putoamisvaiheeseen |
| 7 | Ordino | 21 | 3 | 3 | 15 | 24 | 49 | −25 | 12 | Joutuu putoamisvaiheeseen |
| 8 | Jenlai | 21 | 1 | 1 | 19 | 10 | 95 | −85 | 1 | Joutuu putoamisvaiheeseen |
1 2  Sant Julià voitti UE Santa Coloman keskinäisissä otteluissa; UE Santa Coloma–Sant Julià 1–1, Sant Julià–UE Santa Coloma 3–1, UE Santa Coloma–Sant Julià 1–1.
↑  Jenlailta vähennettiin kolme pistettä, koska joukkue ei ilmestynyt otteluun FC Santa Colomaa vastaan.
Mestaruus- ja putoamisvaiheet > Mestaruusvaihe

| Sij>  | Joukkuen • k •  | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 | FC Santa Coloma (M) | 27 | 18 | 6 | 3 | 57 | 21 | +36 | 60 | Pääsee Mestarien liigan ensimmäiselle karsintakierrokselle |
| 2 | Sant Julià | 27 | 14 | 8 | 5 | 55 | 23 | +32 | 50 | Pääsee Eurooppa-liigan ensimmäiselle karsintakierrokselle |
| 3 | UE Santa Coloma | 27 | 14 | 6 | 7 | 62 | 34 | +28 | 48 | Pääsee Eurooppa-liigan ensimmäiselle karsintakierrokselle |
| 4 | Lusitanos | 27 | 13 | 9 | 5 | 49 | 30 | +19 | 48 |  |
1 2  UE Santa Coloma voitti Lusitanosin keskinäisissä otteluissa; UE Santa Coloma–Lusitanos 1–1, Lusitanos–UE Santa Coloma 1–2, UE Santa Coloma–Lusitanos 2–1, Lusitanos–UE Santa Coloma 3–3, UE Santa Coloma–Lusitanos 2–3.
↑  UE Santa Coloma eteni Eurooppa-liigan ensimmäiselle karsintakierrokselle voittamalla Copa Constitución.
Mestaruus- ja putoamisvaiheet > Putoamisvaihe

| Sij>  | Joukkuen • k •  | O | V | T | H | TM | PM | ME | P | Putoaminen |
| --- | --- | --- | --- | --- | --- | --- | --- | --- | --- | --- |
| 5 | Engordany | 27 | 10 | 6 | 11 | 46 | 39 | +7 | 36 |  |
| 6 | Encamp | 27 | 8 | 3 | 16 | 45 | 37 | +8 | 27 |  |
| 7 | Ordino (P) | 27 | 8 | 3 | 16 | 45 | 56 | −11 | 27 | Joutuu putoamiskarsintaan |
| 8 | Jenlai (P) | 27 | 2 | 1 | 24 | 18 | 137 | −119 | 4 | Putoaa Segona Divisióon |
1 2  Encamp voitti Ordinon keskinäisissä otteluissa; Encamp–Ordino 1–2, Ordino–Encamp 0–1, Encamp–Ordino 2–2, Encamp–Ordino 3–1, Ordino–Encamp 2–1.
↑  Jenlailta vähennettiin kolme pistettä, koska joukkue ei ilmestynyt otteluun FC Santa Colomaa vastaan.
Primera Divisiónin kausi 1929

| Primera División 1929 |
| --- | --- |
Joukkueiden määrä:  10
Ajankohta:  10.2.-23.7.1929
Mestari:  FC Barcelona
Ottelut:  90
Maalit:  383 (4,26 per ottelu)
Paras maalintekijä:  Paco Bienzobas, Real Sociedad (14)
Alempi sarjataso:  Segunda División
  ←   :  1929–1930 → 
Espanjan jalkapallon Primera Divisiónin ensimmäinen kausi alkoi helmikuussa 1929 ja kausi päättyi heinäkuussa. Historian ensimmäisen Espanjan  mestaruuden voitti FC Barcelona.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | FC Barcelona  | 18 | 11 |  3 |  4 | 37 | 23 | +14 | 25 |
| 2 | Real Madrid  | 18 | 11 |  1 |  6 | 40 | 27 | +13 | 23 |
| 3 | Athletic Bilbao  | 18 |  8 |  4 |  6 | 43 | 33 | +10 | 20 |
| 4 | Real Sociedad  | 18 |  8 |  4 |  6 | 46 | 41 | +5 | 20 |
| 5 | Arenas Club  | 18 |  8 |  3 |  7 | 32 | 39 | -7 | 19 |
| 6 | Athletic de Madrid  | 18 |  8 |  2 |  8 | 43 | 41 | +2 | 18 |
| 7 | RCD Espanyol  | 18 |  7 |  4 |  7 | 32 | 38 | -6 | 18 |
| 8 | CD Europa  | 18 |  6 |  4 |  8 | 45 | 49 | -4 | 16 |
| 9 | Real Unión de Irún  | 18 |  5 |  2 | 11 | 40 | 42 | -2 | 12 |
| 10 | Racing de Santander  | 18 |  3 |  3 | 12 | 25 | 50 | -25 | 9 |
Lähde:
Ottelut

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Koti \ Vieras1 | ARE | ATH | ATM | BAR | ESP | CEE | RAC | RMA | RSO | RUN           	  |
| Arenas Club de Getxo   |   | 1–0  | 2–3  | 0–2  | 3–0  | 2–2  | 2–1  | 3–2  | 3–0  | 1–1 |
| Athletic Bilbao   | 2–3  |   | 3–3  | 5–1  | 9–0  | 2–0  | 0–0  | 2–0  | 4–2  | 2–1 |
| Atlético Madrid   | 1–2  | 2–3  |   | 4–1  | 7–1  | 5–4  | 4–0  | 0–3  | 0–3  | 3–1 |
| Barcelona   | 2–2  | 3–0  | 4–0  |   | 1–0  | 5–2  | 5–1  | 1–2  | 1–0  | 4–1 |
| Espanyol   | 1–2  | 4–1  | 3–2  | 1–1  |   | 3–1  | 3–0  | 4–0  | 1–1  | 3–2 |
| Club Esportiu Europa   | 5–2  | 1–1  | 4–1  | 1–1  | 0–3  |   | 4–1  | 5–2  | 4–3  | 3–3 |
| Racing de Santander   | 5–1  | 0–4  | 1–2  | 0–2  | 1–1  | 3–2  |   | 1–3  | 6–1  | 1–3 |
| Real Madrid   | 2–0  | 5–1  | 2–1  | 0–1  | 2–0  | 5–0  | 2–2  |   | 2–1  | 2–0 |
| Real Sociedad   | 3–2  | 1–1  | 3–3  | 3–0  | 1–1  | 5–4  | 8–1  | 5–4  |   | 3–2 |
| Real Unión   | 7–1  | 6–3  | 1–2  | 1–2  | 4–3  | 2–3  | 3–1  | 0–2  | 2–3  |   |
Lähde: 
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Karsintaottelut

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Sevilla FC | 2-3 | Racing de Santander | 2-1 | 0-2 |
Santander säilyi Primera Divisiónissa.
Pursimiehen pilli

Pursimiehen pilli eli puosunpilli on metallinen pilli, jota käytetään merellä erityistarkoituksiin.  Sitä kannetaan kaulaketjussa tai erityisessä kaulapunoksessa.
Purjelaivoilla pilliä käytettiin merkinantoon: sen ääni kantautui melunkin läpi kauas ja oli siis erittäin toimiva. Siitä tuli jo varsin varhaisessa vaiheessa pursimiehen tunnus ja työkalu. Samoin jo varhain pursimiehen pillistä tuli kunnianosoituksen väline, pilleillä säestettiin laivastojen eri seremonioita.
Aiheesta muualla

Wikimedia Commonsissa on kuvia tai muita tiedostoja aiheesta .
Pursimiespillin historiaa. (Arkistoitu – Internet Archive) (englanniksi)
Pursimiespillin käyttöopas (englanniksi)
Pursimiespillin käyttöopas (Arkistoitu – Internet Archive) (englanniksi)
Al-Hadid

Tunisiasta 1400-luvulta peräisin olevat Koraanin sivut sisältävät suuran 57 ensimmäiset jakeet.
Al-Hadid (arab. الحديد‎, al-ḥadīd,suom. Raudan suura) on Koraanin 57. suura ja luokitellaan mekkalaiseksi tai medinalaiseksi. Suura sisältää 29 jaetta. Suura on saanut nimensä  jakeesta 25, joka kertoo Jumalan tunnusmerkistä: "Me olemme myöskin antaneet raudan, jossa piilee mahtava voima ja paljon hyötyä ihmisille".
Sisältö

Suura käsittelee Jumalan kaikkivaltiutta, kehottaa kamppailemaan Jumalan tiellä, muistuttaa tuomiopäivästä, antaa kehotuksia uskoville ja kertoo Jumalan lähettäneen profeetat. Hämeen-Anttilan mukaan suura kertoo myös Muhammedin lähettämisestä,  mutta teksti puhuu vain "lähettiläästä", ei Muhammedista.
Suura 57 arabialaisena resitaationa
All the Things She Said

| ”All the Things She Said” t> A.T.u. |
| --- | --- | --- |

Singlen tiedot
 Albumilta: 200 km/h in the Wrong Lane
 Äänitetty : 2002
 Julkaistu: 18. elokuuta 2002 (Eurooppa) 10. syyskuuta 2002 (Pohjois-Amerikka) 27. tammikuuta 2003 (Britannia)
 Formaatti: CD-levy, digitaalinen lataus
 Tuottaja(t): Trevor Horn
 Tyylilaji: Pop rock, electronica
 Kesto: 03.24 (albumiversio)  3.29 (radioversio)
 Levy-yhtiö: Universal, Interscope
t.A.T.u.:n muut singlet
| ”Prostye Dvizheniya” 2002 | ”All the Things She Said” 2002 | ”Not Gonna Get Us” 2003 |
All the Things She Said on venäläisen laulajakaksikko t.A.T.u.:n kappale. Sen sanoittivat Sergio Galoyan, Trevor Horn, Martin Kierszenbaum, Elena Kiper, ja Valeriy Polienko sekä tuotti Trevor Horn kaksikon ensimmäiselle englanninkieliselle studioalbumille, 200 km/h in the Wrong Lanelle. "All the Things She Said" on pop rock-kappale, jossa on viittauksia myös electronicasta, R&B:stä, sekä trancemusiikista. Kappale sisältää kitaraosuuksia, mutta suuri osa siitä on soitettu elektronisesti.
"All the Things She Said" julkaistiin albumin johdantosinglenä Euroopassa 18. elokuuta 2002, sekä maailmanlaajuisesti 27. tammikuuta 2003. Kappale on saanut pääosin ristiriitaisia vastaanottoja. Sitä on pidetty yhtenä 2000-luvun parhaista kappaleista sen sävellyksen ohella. Monet kriitikot kritisoivat kuitenkin kappaleen sanoituksia sekä runsasta toistuvuutta.
Kaupallisesti "All the Things She Said" sijoittui 20. sijalle Billboard Hot 100 -listalla ja oli historian ensimmäinen niin korkealle sijalle sijoittunut venäläisen artistin kappale. Se pääsi myös Britannian singlelistan kärkeen ja pääsi monissa Euroopan ja Oseanian maissa viiden parhaan joukkoon.
Käännös suomeksi
Pursijärvi (Hausjärvi)

| Pursijärvi |
| --- | --- |
Valtiot:  Suomi 
Paikkakunta:  Hausjärvi
Koordinaatit:  60°48′34″N, 25°03′30″E
Järvinumero:  19.005.1.005
Mittaustietoja
Pinnankorkeus:  88 m 
Rantaviiva:  6,89 km 
Pinta-ala:  0,85 km² 
Tilavuus:  0,0039 km³ 
Keskisyvyys:  4,4 m 
Suurin syvyys:  14 m 
 fiPursijärvi 
Pursijärvi on vähähumuksinen järvi Hausjärven itäosassa Kanta-Hämeen maakunnassa. Sen pinta-ala on 85 hehtaaria. Etäisyys Hämeenlinnasta on 38 kilometriä kaakkoon.
Maantiede

Pursijärven pituus lounaasta koilliseen on 1,7 kilometriä. Saaria on kolme, ja ne sijaitsevat järven länsiosan matalikolla. Matalikon itäpuolella on yli kymmenen metriä syvä alue, jonka keskivaiheilla sijaitsee järven syvin kohta. Myös järven lounaisosassa on noin kymmenen metriä syvä kohta. Pursijärven ympärillä on runsaasti peltomaata, joskin aivan ranta-alue on metsäistä; länsirannan tuntumassa kulkee Riihimäki–Lahti-rata. Itäranta on länsirantaa jyrkempi. Puolisen kilometriä lounaaseen sijaitsee Torholan lammi eli Lammikko (88,8 metriä mpy). Pursijärven luoteis- ja pohjoispuolella sijaitsevat Kokemäenjoen vesistöön kuuluvat Valkjärvi, Ansionjärvi ja Mommilanjärvi.
Pursijärven vesitilavuus on 3 850 000 kuutiometriä.
Pursijärvi (19.005.1.005) kuuluu Sulkavanjärven valuma-alueeseen (19.005), joka on kolmannen jakovaiheen vesistö Mustijoen vesistössä (19). Pursijärvi on Sulkavanjärven valuma-alueen kolmanneksi laajin vakavesi, se sijaitsee alueen luoteisosassa. Alueeseen kuuluu kuusi vähintään hehtaarin laajuista vakavettä: Suojärvi, Sulkavanjärvi, Pursijärvi, Rutajärvi, Lammikko ja Lammijärvi.
Aki (Kōchi)

| Aki (安芸市) |
| --- | --- |
 Noradokei-kello
 lippu:  Symboli
 Akin sijainti Kōchin prefektuurissa
 Aki
 Koordinaatit: 33°30′09″N, 133°54′26″E 
Valtio:  Japani
Alue:  Shikoku
Prefektuuri:  Kōchin prefektuuri
Pinta-ala:  
 – Kokonaispinta-ala:  317,21 km²
Väkiluku (09/2019):  17 168
 – Väestötiheys:  54,1 as./km²
Symbolit:  
 – Puu:  Japaninsypressi
 – Kukka:  Atsalea
 – Lintu:  Virtavästäräkki
 – Kala:  Aju
 
 https://www.city.aki.kochi.jp/ 
Infobox OKVirheellinen NIMI-arvo: 
Aki (jap. 安芸市, Aki-shi) on Japanin kaupunki Shikokun saarella Kōchin prefektuurissa. Se sijaitsee prefektuurin itäosassa Tyynenmeren Tosanlahden rannikolla. Pohjoisessa kaupungin alue nousee Shikokuvuorille ja rajautuu Tokushiman prefektuuriin. Kaupungin ydinalue sijaitsee Aki- ja Iokijokien suulle muodostuneella Akin tasangolla. Akissa on 17 168 asukasta (syyskuussa 2019) ja sen pinta-ala on 317,21 neliökilometriä.
Keskiajalla Akin seutua hallitsi Akin linnasta käsin 300 vuoden ajan vaikutusvaltainen Aki-klaani, joka tuhoutui kuitenkin taistelussa Chōsokabe Motochikaa vastaan Sengoku-kauden loppupuolella 1500-luvulla. Sen jälkeen Edo-kaudella alue kuului Tosan daimiokuntaan ja oli Gotō-klaanin hallinnassa. Kaupunkioikeudet Aki sai vuonna 1954, kun aiempaan Akin maaseutukaupunkiin liitettiin seitsemän ympäristön kyläkuntaa. Nykyisin Aki on prefektuurin itäosien tärkein asutuskeskus. Merkittävimpiä elinkeinoja ovat laajoja valtion omistamia metsäalueita hyödyntävä metsäteollisuus, tasankoalueilla vihannesten viljely sekä kattotiilien, keramiikan ja alkoholijuomien valmistus.
Akin nähtävyyksiin kuuluvat esimerkiksi Akin linnan rauniot, samurai-sotilasluokan asuintalojen jäänteet ja Iwasaki Yatarōn synnyinkoti. Kaupunkia palvelee Tosa Kuroshio -rautatien Asa-linja.
Kuvia

Akin linnan raunioita
Benten-lampi
Iwasaki Yatarōn synnyinkoti
Akin rautatieasema
Aiheesta muualla

Kuvia tai muita tiedostoja aiheesta Aki Wikimedia Commonsissa
Kaupungin internetsivut (japaniksi)
Portugalin kansalaisuus

Portugalin passi, jota maan kansalaiset voivat hakea
Portugalin kansalaisuus on laillinen suhde Portugalin tasavallan ja yksilön välillä.
Kansalaisuuden saaminen syntymällä

Syntyperäisiä portugalilaisia ovat sellaiset henkilöt, joiden vähintään toinen vanhempi on portugalilainen. Lisäksi sellaiset lapset, joiden vanhemmat ovat ulkomaalaisia, mutta asuneet Portugalissa laillisesti vähintään 10 vuotta, ovat syntyperäisiä maan kansalaisia. Myös sellaiset lapset saavat automaattisesti Portugalin kansalaisuuden, jotka ovat syntyneet Portugalissa, mutta joiden kotimaa ei myönnä ulkomailla syntyneille lapsille automaattisesti kansalaisuutta.
Kansalaisuuden saaminen hakemuksella

Hakemuksen perusteella kansalaisuus voidaan myöntää sellaiselle vähintään 18-vuotiaalle hakijalle, joka täyttää seuraavat ehdot:
Asunut Portugalissa laillisesti vähintään 5 vuotta
Puhdas rikosrekisteri
Ei verovelkoja Portugalissa
Portugalin kielen taito vähintään A2-tasolla
Todistetusti integroitunut yhteiskuntaan
Mikäli hakija on ollut naimisissa portugalilaisen kanssa vähintään 3 vuotta, Portugalissa laillisesti vietetty asumisaika lyhenee 3 vuoteen. Portugalilaisen kanssa naimisissa olevalle hakijalle ei yleensä myönnetä kansalaisuutta, mikäli tämä on vapaaehtoisesti palvellut jonkin maan asevoimissa tai toimii julkisessa virassa jossakin toisessa maassa.
Vuonna 2015 Portugalissa, ja Espanjassa, säädettiin laki, jonka nojalla sefardijuutalaisille tarjotaan mahdollisuus saada kansalaisuus syntyperän perusteella. Taustalla oli halu hyvittää 1490-luvulla toteutettu juutalaisten joukkokarkoitus Portugalista ja Espanjasta. Espanjan kohdalla hakijoiden tuli hakea kansalaisuutta viimeistään syyskuuhun 2019 mennessä, mutta Portugalissa takarajaa ei ole asetettu. Portugalissa ehtoja kuitenkin kiristettiin ns. Abramovitš-skandaalin jälkeen, kun kansalaisuus myönnettiin venäläiselle oligarkille Roman Abramovitšille ja tämän sefardijuutalaisen sukutaustan todentanut rabbi pidätettiin Portossa.
Vuodesta 2019 lähtien kansalaisuuden hakuprosessi on ollut mahdollista hoitaa kokonaisuudessaan verkossa, jolloin se on myös maksutonta.
Kaksoiskansalaisuus

Portugali sallii kaksoiskansalaisuuden. Portugalin kansalaiset ovat myös automaattisesti Euroopan unionin kansalaisia.
Pure Ana & Happyhappy Joyjoy Memphis Underground Mix Pt.1

| Pure Ana & Happyhappy Joyjoy Memphis Underground Mix Pt> 1 Eevil Stöö |
| --- | --- | --- |

Remix-albumin tiedot
 Julkaistu: 2006
 Formaatti: kasetti
 Tyylilaji: rap
 Levy-yhtiö: Fjuu Records
Eevil Stöön muut julkaisut
| Eevil Stöön joulumanteli + rusinat 2005 | Pure Ana & Happyhappy Joyjoy Memphis Underground Mix Pt.1 2006 | Proud to Be a Stöö 2006 |
Pure Ana & Happyhappy Joy Joy Memphis Underground Mix Pt. 1 on rap-artisti Eevil Stöön albumi, jolle hän on remixannut useiden eri artistien ja yhtyeiden kappaleita. Albumi julkaistiin vuonna 2006, ja sitä painettiin vain 60 kappaletta. Mixtapen juontaa Pikku Herkko.
Kappaleet

Eevil Stöö – Sipe nousee sisään (Oho, Biitti Pomppas Remix)
Triple 6 Mafia – North Memphis Area
Lord Infamous ft. Pikku Herkko – Where's Da Bud
Triple 6 Mafia – Liquor & Bud
Triple 6 Mafia – Long & Hard
Gangsta Pat – I Wanna Smoke
Juicy J – Smoke Dat Weed
Koopsta Knicca – Stash Pot (Koppakuoriainen?)
Manson Family – 2 Much
Skinny Pimp – Skinny But Dangerous
Lord Infamous – Life of a Nigga (Tan-Taanina Syna Remix)
Killa Klan Kaze – Life or Death
Mr. Tinimaine ft. Villain, Gangsta Pat & Tavallaan Herkko – Redrum
Mr. Tinimaine – Die Nigga Die
Eevil Stöö – Joka Vitun Päivä Mash Up
Three 6 Mafia – Late Nite Tip
Gangsta Blac ft. DJ Paul – Tire Shop (Herkko Beatbox Mix)
Triple 6 Mafia – Da Summa
Gangsta Blac – Ain't No Love
Aiheesta muualla

Pure Ana & Happyhappy Joyjoy Memphis Underground Mix Pt.1 discogs.com -sivustolla
Puutarhurin talo

| Puutarhurin talo |
| --- | --- |

Sijainti:  Seminaarinmäki, Jyväskylä, Suomi
Koordinaatit:  62°14′14″N 25°44′02″E﻿ / ﻿62.2373°N 25.73397°E﻿ / 62.2373; 25.73397
Rakennustyyppi:  Rakennus ja talo
Rakennusmateriaali:  Puu
Suunnittelija:  Konstantin Kiseleff
Valmistumisvuosi:  1882
Omistaja:  Suomen Yliopistokiinteistöt
Käyttäjä:  Jyväskylän yliopisto
 fiPuutarhurin talo 
  
Puutarhurin talo on arkkitehti Konstantin Kiseleffin suunnittelema rakennus Jyväskylän Seminaarinmäellä. Puutarhurin talo on Taavettilan riihen lisäksi ainoita seminaarin alueen purkamiselta säästyneitä vanhoja puutaloja.
Puutarhurin talo rakennettiin seminaarin johtajan leivintuparakennukseksi johtajan asuinrakennuksen, Oppion läheisyyteen. Alun perin rakennuksessa oli leivin- ja pesutupa, sekä toisessa päässä keittiö ja kahden asuinhuoneen kokoinen asunto. Rakennusta laajennettiin vuonna 1910 arkkitehti Alfred Wilhelm Stenforsin piirustusten pohjalta.
Talo toimi pitkään, vuoteen 1975 Jyväskylän yliopiston henkilökunnan asuinrakennuksena. Alun perin Puutarhurin talossa asusti yliopiston taloudenhoitaja ja ensimmäisinä vuosina taloa nimitettiin taloudenhoitajan rakennukseksi vuositarkastuskertomuksissa. Kun seminaarin puutarhanhoidon opetus alkoi vuonna 1899, puutarhurin talo rupesi nimensä mukaisesti asuttamaan pääosin puutarhureita. Viimeinen asukas oli kuitenkin alkuaikojen tapaan taloudenhoitaja, jonka eläköitymisen jälkeen 1975 rakennus toimi parikymmentä vuotta toimistotiloina. 1995 Puutarhurin talo kunnostettiin kokous- ja edustustilaksi.
Pungsan

| Pungsan |
| --- | --- |

Avaintiedot
Alkuperämaa:   Pohjois-Korea
Rodun syntyaika:  yi-dynastia
Alkuperäinen käyttö:  suurriistan metsästys
Nykyinen käyttö:  metsästys- ja vahtikoira
Muita nimityksiä:  Poongsan-gae, Poongsan, Poongsan Dog, Poong-San, Phungsan
FCI-luokitus:  ei
Ulkonäkö
Paino:  25–35 kg
Säkäkorkeus:  55–65 cm
Väritys:  valkoinen, punainen, harmaa, brindle tai musta
Pungsan (hanguliksi 풍산개; hanjaksi 豐|山|개) on pohjoiskorealainen koirarotu. Se on saanut nimensä P'ungsanin vuoristoisesta, pohjoisesta maakunnasta joka tunnetaan nykyisin Kimhyŏnggwŏnina. Kotimaassaan rotu on yleinen, mutta maailmanlaajuisesti hyvin harvinainen.
Ulkonäkö

Pungsan on kookas, voimakas, nopea ja ketterä sekä hyvin sopeutunut metsästämään kotialueensa vuoristoissa. Se on alkuperäisistä korealaisista roduista kaikkein kookkain ja vahvin. Sillä on pystyt korvat ja selän päälle kiertyvä häntä. Karvapeite on erittäin hieno ja tiheä. Väritys on yleensä valkoinen, mutta myös punainen, harmaa, brindle ja musta ovat mahdollisia. Säkäkorkeus on 55–65 cm ja paino 25–35 kg.
Luonne ja käyttäytyminen

Pungsan on erittäin sisukas ja vaatii sen vuoksi paljon liikuntaa. Se on uskollinen omistajalleen ja muille lähimmille ihmisilleen. Muiden ihmisten keskellä se ei hauku paljoa, koska rohkeutensa ansiosta se ei pelkää ketään. Se haukkuu ihmisiä vain sen ollessa välttämätöntä, mutta yleensä se haukkuu ainoastaan eläimiä.[lähde? ]
Rotu tunnetaan hurjaluonteisena metsästäjänä. Metsästysviettinsä vuoksi se pureskelee pentuna paljon esineitä, minkä takia on suositeltavaa antaa sille paljon omaa pureskeltavaa.[lähde? ]